ไทยจ้างบอสเนียพิสูจน์เหยื่อซึนามิ
กรุงเทพฯ- 6 พ.ค.48รอยเตอร์รายงานข่าวว่า รัฐบาลไทยได้ว่าจ้างศูนย์พิสูจน์บุคคลสูญหาย(International Commission for Missing Persons (ICMP)ในบอสเนีย ตรวจพิสูจน์ตัวอย่างเนื้อเยื้อผู้เสียชีวิตในเหตุการณ์ซึนามิประมาณ 2 พันตัวอย่างที่ยังไม่สามารถตรวจพิสูจน์ได้ขณะนี้ หลังต่างประเทศมองว่าการทำงานของศูนย์ในไทยยังล่าช้า ทั้งนี้นายวิษณุ เครืองาม รองนายกรัฐมนตรี แถลงว่า ที่ประชุมคณะกรรมการอำนวยการช่วยเหลือแก้ไขปัญหาธรณีพิบัติได้อนุมัติเงิน 20 ล้านบาท เพื่อว่าจ้างศูนย์ดังกล่าวเพื่อให้การตรวจสอบทำได้เร็วขึ้น และได้รับความเชื่อถือจากนานาชาติ ผู้นำหลายประเทศที่เข้ามาประเทศไทย บอกว่าถ้าทำอย่างนี้ มันจะล่าช้าและยิ่งนานวันไป ความเน่าเปื่อยสูญสลายของศพ ก็จะทำให้ความน่าเชื่อถือลดลง มีคำแนะนำว่ามีศูนย์พิสูจน์บุคคลสูญหายที่นานาชาติให้ความเชื่อถือมากที่ซาราเจโวนายวิษณุ กล่าว เขากล่าวอีกว่าซาราเจโวมีประสบการณ์จากการฆ่าล้างเผ่าพันธุ์ คนตายเป็นหมื่นเป็นแสนและสามารถพิสูจน์ศพได้ยุโรปก็ใช้บริการจากศูนย์นี้ หรือแม้กระทั่งเหตุในตึกเวิลด์เทรด ก็ใช้บริการจากศูนย์นี้เช่นกัน ข้อมูลจากการสัมมนาทิศทางด้านสาธารณสุขกับผู้ประสบภัยคลื่นยักษ์สึนามิแถบเอเชียที่องค์การอนามัยโลก(WHO) ร่วมกับรัฐบาลไทย ระบุว่า ขณะนี้ยังเหลือ 2200 ศพที่ตกค้างอยู่ในสุสานไม้ขาวที่ภูเก็ต เพราะไม่สามารถตรวจสอบ และต้องรอการชันสูตรด้วยระบบเทคโนโลยีชั้นสูง เหตุแผ่นดินไหวใต้ทะเลเมื่อวันที่ 26 ธ.ค.ปีที่แล้วทางตอนเหนือของอินโดนีเซียเป็นแผ่นดินไหวที่มีระดับความรุนแรง 9.0 ตามมาตราริกเตอร์ และก่อให้เกิดคลื่นยักษ์ข้ามมหาสมุทรอินเดีย โดยสร้างความเสียหายไปจนถึงศรีลังกาและไทย มีผู้เสียชีวิตหรือสูญหายเกือบ 3 แสนคนในเหตุการณ์ครั้งนั้น และมีประชาชนกว่า 1 ล้านคนไร้ที่อยู่อาศัย ขณะที่ในไทยนั้น มีผู้เสียชีวิตมากกว่า 5 พันคน 
กรุงเทพฯ- 6 พ.ค.48 รอยเตอร์รายงานข่าวว่า รัฐบาลไทยได้ว่าจ้างศูนย์พิสูจน์บุคคลสูญหาย(International Commission for Missing Persons (ICMP)ในบอสเนีย